Na temelju Programa poticanja poduzetništva Općine Kloštar Ivanić za 2024. godinu (Glasnik Zagrebačke županije br. 59/23) i članka 57. Statuta Općine Kloštar Ivanić (Glasnik Zagrebačke županije br.13/21), Općinski načelnik Općine Kloštar Ivanić, dana 29.02.2024. godine objavljuje

**JAVNI POZIV**

**za dodjelu potpora poduzetnicima na području Općine Kloštar Ivanić za 2024. godinu**

1. **PREDMET JAVNOG POZIVA**

Općina Kloštar Ivanić će u cilju poticanja razvoja poduzetništva subvencionirati slijedeće mjere i aktivnosti:

* + - 1. Potpora novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana
      2. Potpora za početak poslovanja poduzetnika.

1. **KORISNICI POTPORE I UVJETI ZA ODOBRAVANJE POTPORE**

Korisnici mjera iz ovoga Programa **mogu** biti subjekti malog gospodarstva utvrđeni zakonom kojim se uređuje poticanje razvoja malog gospodarstva, a koji su u cijelosti u privatnom vlasništvu sa sjedištem odnosno prebivalištem na području Općine Kloštar Ivanić.

Pravo na korištenje subvencija iz ovog Programa **ne mogu** ostvariti gospodarski subjekti:

1. koji obavljaju neprofitnu djelatnost (udruge, zaklade itd.);
2. koji bilježe smanjivanje broja zaposlenih u odnosu na prethodnu godinu;
3. nad kojima je otvoren stečajni postupak ili postupak likvidacije;
4. koji imaju dospjeli dug s osnova poreza i doprinosa za mirovinsko i zdravstveno osiguranje;
5. koji imaju dospjeli dug prema Općini Kloštar Ivanić;
6. koji imaju dospjeli dug na ime isplate plaće zaposlenicima.
7. **MJERE DODJELE SUBVENCIJA**

|  |  |
| --- | --- |
| **Mjera 1.** | **Potpora novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana** |

Korisnici potpore i uvjeti za odobrenje potpore:

* Općina Kloštar Ivanić daje potporu za iznos komunalne naknade u prvih godinu dana od početka obavljanja poslovne djelatnosti,
* Ukupan iznos predviđen za ovu mjeru je 800,00 EUR,
* Potrebna dokumentacija koja se prilaže Zahtjevu:
  + - 1. Popunjeni obrazac zahtjeva (oznake Obrazac- MJERA 1)
      2. Dokaz da je subjekt malog gospodarstva u cijelosti u privatnom vlasništvu i sa sjedištem odnosno prebivalištem na području Općine Kloštar Ivanić koji je u 2024. godini počeo sa obavljanjem poslovne djelatnosti.

|  |  |
| --- | --- |
| **Mjera 2.** | **Potpora za početak poslovanja poduzetnika** |

Korisnici potpore i uvjeti za odobrenje potpore:

* Općina Kloštar Ivanić sufinancira troškove nabave opreme, alata, strojeva, informatičke opreme ili namještaja koji će biti smješten u sjedištu ili ako se uređuje prostor sjedišta što uključuje unutrašnje građevinske radove, instalacijske radove i radove unutrašnjeg uređenja te materijal za unutrašnje uređenje do 75 % vrijednosti, najviše 1.000,00 EUR po zahtjevu, poduzetnicima koji započnu s obavljanjem poslovne djelatnosti u tekućoj godini.
* Ukupan iznos predviđen za ovu mjeru je 10.000,00 EUR,
* Potrebna dokumentacija koja se prilaže Zahtjevu:

Popunjeni obrazac zahtjeva (oznake Obrazac- MJERA 2)

Dokaz da je subjekt malog gospodarstva u cijelosti u privatnom vlasništvu i sa sjedištem odnosno prebivalištem na području Općine Kloštar Ivanić koji je u 2024. godini počeo sa obavljanjem poslovne djelatnosti.

1. **NAČIN I ROKOVI PODNOŠENJA ZAHTJEVA I ISPLATE POTPORE**

Zahtjev za dodjelu potpora se podnosi do 16.12.2024. godine odnosno do utroška

sredstava uz priloženu svu potrebnu dokumentaciju i na propisanim obrascima koje zainteresirani mogu dobiti u Općini Kloštar Ivanić, Školska 22, Kloštar Ivanić ili preuzeti na internetskim stranicama <http://www.klostar-ivanic.hr/sluzbene-informacije/natjecaji> , a ispunjeni zahtjev za dodjelu potpore i pripadajuća dokumentacija dostavlja se osobno ili poštom na adresu: Općina Kloštar Ivanić, Školska 22, 10312 Kloštar Ivanić.

Nepotpuni zahtjevi, nerazumljivi i oni uz koje nije priložena sva dokumentacija tražena za pojedinu potporu, neće se razmatrati.

Potrebni obrasci zahtjeva sastavni su dijelovi ovog Javnog poziva.

Dopuštenost potpore sukladno Programu poticanja poduzetništva Općine Kloštar Ivanić za 2023. godinu ocjenjuje Povjerenstvo za dodjelu potpore koje osniva načelnik Općine Kloštar Ivanić sastavljeno od službenika Jedinstvenog upravnog odjela.

Na osnovu provedenog javnog poziva i ocjene dopuštenosti, načelnik Općine Kloštar Ivanić na prijedlog Povjerenstva, dodjeljuje potporu male vrijednosti.

Korisnik potpore je dužan omogućiti davatelju potpore kontrolu namjenskog utroška

dobivene potpore sukladno Programu poticanja poduzetništva Općine Kloštar Ivanić za 2023. godinu.

Gospodarski subjekti dužni su do kraja poslovne godine na obrascu dostaviti završno izvješće o iskorištenim sredstvima subvencije.

Gospodarski subjekt dužan je izvršiti povrat sredstava u slijedećim slučajevima:

1. ako je priložena dokumentacija neistinita, odnosno ukoliko stvarno stanje ne

odgovara stanju u zahtjevu ili priloženoj dokumentaciji;

2. ako je utvrđeno nenamjensko trošenje dodijeljenih subvencija;

3. kod utvrđenih nepravilnosti u radu, neposredno povezanima sa dodijeljenom

subvencijom, utvrđenih od strane nadležnih institucija;

4. ako do kraja poslovne godine gospodarski subjekt ne dostavi Izvješće o iskorištenim

sredstvima subvencije.

Povrat sredstava potrebno je izvršiti u roku od 15 dana od dana upućivanja zahtjeva Općine Kloštar Ivanić za povratom sredstava.

Ovaj Javni poziv biti će objavljen na stranici Općine Kloštar Ivanić <http://www.klostar-ivanic.hr/sluzbene-informacije/natjecaji> i na oglasnoj ploči Općine Kloštar Ivanić te na Obiteljskom radiju Ivanić, a sve informacije mogu se dobiti u Općini Kloštar Ivanić, Školska 22, Kloštar Ivanić, na telefon 01/2892-475, 01/2823-104.

KLASA: 311-01/23-01/001

UR.BROJ: 238-14-02-24-3

Kloštar Ivanić, 29.02.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

N a č e l n i k:

Željko Filipović